சையதா மொமெனா காதுன்

சையதா மொமெனா காதுன் ( Syeda Momena Khatun ) வங்காள சுல்தானகத்தின் உசைன் ஷாஹி வம்சத்தின் இளவரசி ஆவார். இவர் பரோ-புயான் கூட்டமைப்பின் தலைவரான ஈசா கானின் தாயார்.

 சுயசரிதை 
காதுன் 16 ஆம் நூற்றாண்டில் வங்காள சுல்தானகத்தில் உசைன் ஷாஹி வம்சத்தில் வங்காள சுன்னி முஸ்லிம் குடும்பத்தில் பிறந்தார். இவரின் தந்தை, சுல்தான் கியாசுதீன் மக்மூத் ஷா, வம்சத்தை நிறுவிய அலாவுதீன் உசைன் ஷாவின் மகன். இவரது சகோதரி வங்காளத்தின் ஆளுநர் கிதர் கான் சுரக்கின் மனைவி.

இவர் தனது தந்தையிடம் திவானாகவும், சரயிலின் ஜமீந்தராகவும் இருந்த சுலைமான் கான் என்கிற காளிதாஸ் கஜ்தானியை மணந்தார். வரலாற்றாசிரியர் எம். அப்துல் காதரின் கூற்றுப்படி, கஸ்தானி திருமணத்திற்கு முன்பே காதுனை காதலித்து வந்ததாக அறியப்படுகிறது. தம்பதியினருக்கு சுல்தானகத்தின் வீழ்ச்சிக்குப் பின்னர் பரோ-புயான் கூட்டமைப்பின் தலைவரான ஈசா கான்  மற்றும் இசுமாயில் கான் என்ற இரு மகன்கள் பிறந்தனர். மேலும், சாகின்சா பீபி என்று ஒரு மகளும் இருந்தாள்.

 இதனையும் காண்க 

 வங்காள வரலாறு

 மேற்கோள்கள் 

பகுப்பு:16-ஆம் நூற்றாண்டு பிறப்புகள்
பகுப்பு:வங்காளதேச வரலாறு
பகுப்பு:இந்திய வரலாறு